id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id nl id id pl id id id id ms id ms ms ms id id id id ms ms ms ms ms ms de en en nl hu id id id id id ms ms hbs_lat ru id nds fi ms id ms ms ms id ms id ms id ms id id id id id ms id ms ms id ms id id id ms id de ms id id ms de id id ms ms id id id id id id id id id ms id id id en ms ms en en en id en en id ms id id ms en id id jv ms id id it es id id en id ms ms ms ms ms ms
Tanda Tanda Dehidrasi Di Bulan Ramadan, Kena 'Alert'! - Hello Doktor
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Tips Pemakanan Sihat Lain
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Cuaca Panas Terik Di Luar Buat Badan Lesu? AWAS! Ini 15 Tanda Anda Dehidrasi Masa Berpuasa
Ditulis oleh Mohammad Nazri Zulkafli Disemak pada 10/06/2020
Disemak secara perubatan oleh Dr. Ahmad Wazir Aiman
Berbanding dengan rasa lapar, tanda dehidrasi (kehausan) jauh lebih penting ketika umat Islam sedang berpuasa di bulan Ramadan.
Hal ini kerana manusia mempunyai komposisi air setinggi 75%.
Bayangkan, setiap celah sel, kandungan sel itu sendiri dan kandungan salur darah terdiri daripada air.
Oleh sebab durasi berpuasa tidak sama di seluruh dunia, umat Islam mempunyai risiko yang berbeza untuk mengalami masalah dehidrasi.
Perkara ini terutamanya jika aturan pengambilan air tidak ditetapkan dengan betul.
Terdapat pelbagai jenis faktor yang boleh mempengaruhi perkara ini. Jika anda ingin tahu dengan lebih lanjut, teruskan membaca.
Tanda tanda dehidrasi ketika sedang berpuasa
Badan manusia beroperasi menggunakan konsep homeostasis.
Ia merupakan satu bentuk keseimbangan fisiologi yang melibatkan pelbagai jenis faktor bagi menyeimbangi keadaan persekitaran dalam badan.
Ini bermakna, jika dilihat pada konteks dehidrasi, jumlah air yang hilang perlu seimbang dengan jumlah air masuk.
Sepanjang tempoh berpuasa, semua umat Islam tidak boleh minum.
Ini bermakna, keseimbangan di antara air keluar dan masuk terganggu.
Perubahan pada corak pengambilan makanan dan air ini boleh menyebabkan penurunan berat badan, pengurangan kadar pengambilan sumber tenaga dan meletakkan individu tersebut dalam fasa dehidrasi.
Pelbagai jenis tanda tanda dehidrasi boleh dialami. Antaranya adalah:
Air kencing berwarna pekat
Secara amnya, mereka yang tidak minum air cukup akan mengalami simptom-simptom di atas.
Namun, jika berterusan dan keadaan menjadi semakin parah, individu terlibat boleh mengalami tanda tanda dehidrasi seperti berikut:
Durasi bagi waktu berpuasa tidak mendatangkan risiko bahaya kepada mereka yang tidak mempunyai masalah kesihatan.
Namun, pengambilan air seperti yang disarankan oleh pakar, penting, bagi memastikan anda tidak mengalami masalah dehidrasi.
Setakat ini, kebanyakan kajian saintifik menunjukkan kesan positif berpuasa terhadap tubuh badan.
Kajian yang mengukur risiko dehidrasi ketika umat Islam sedang berpuasa
Pelbagai jenis parameter ujian makmal pernah diukur oleh saintis bagi memahami kesan dehidrasi terhadap proses fisiologi badan ketika sedang berpuasa.
Pada tahun 2003, Dr Susan M Shirreffs dari Universiti Loughborough telah menerbitkan kajian terhadap 12 orang Islam yang berpuasa.
Parameter yang digunakan adalah haematocrit, serum albumin dan serum creatinine subjek.
Kesemua ukuran tersebut meningkat menandakan subjek sedang mengalami proses dehidrasi.
Perkara yang sama turut dilihat pada kajian melibatkan subjek Muslim berbangsa Tunisia.
Namun, dapatan ini berbeza sedikit dengan kajian yang dijalankan di Kuwait.
Mereka yang hidup tidak aktif, lebih cenderung untuk mengalami masalah dehidrasi.
Keadaan ini menunjukkan, kadar pengeluaran air yang tinggi pada orang aktif semasa melakukan sebarang aktiviti telah membuatkan proses fisiologi mereka lebih bersedia menghadapi masalah dehidrasi.
Sudah hampir dua dekad semenjak kajian terhadap tindak balas badan dan berpuasa dijalankan menggunakan molekul isotop oksigen.
Setakat ini, tiada lagi kajian yang menunjukkan kesan buruk terhadap mereka yang menunaikan ibadah berpuasa jika dilihat pada konteks dehidrasi.
Punca dehidrasi menjadi semakin teruk sepanjang Ramadan
Asas kepada proses patologi dehidrasi berteraskan kepada konsep badan kehilangan banyak air, kita tidak mengambil air yang cukup atau kedua-duanya.
Sepanjang bulan Ramadan, terdapat beberapa perkara yang boleh menyebabkan tahap dehidrasi anda menjadi semakin teruk.
Sebagai contoh, keracunan makanan. Bulan puasa, sememangnya sinonim dengan bazar Ramadan.
Oleh sebab kita cenderung untuk makan makanan yang dibeli dari lokaliti tersebut, justeru terdapat risiko untuk anda mengalami masalah itu.
Simptom seperti cirit-birit, muntah dan perpeluhan boleh memburukkan lagi keadaan.
Bayangkan, anda sudah hilang air daripada proses fisiologikal normal, kini ditambah pula dengan cirit-birit, muntah dan sebagainya.
Jika badan mengeluarkan air yang banyak sehingga sukar untuk diganti, anda berisiko untuk mengalami dehidrasi teruk.
Walaupun perkara tersebut jarang berlaku, tidak bermakna ia tidak akan berlaku.
Individu yang tinggal di kawasan bercuaca panas juga mudah untuk menunjukkan simptom dehidrasi.
Perkara yang sama turut berlaku pada mereka yang mengalami masalah kencing manis tidak terkawal.
Semakin banyak gula di dalam darah anda, semakin banyaklah atau keraplah anda akan berasa hendak terkencing.
Kesan ini turut dirasai oleh mereka yang mengambil ubat merangsang penghasilan air kencing (diuretik) atau ubat-ubatan lain.
Masalah dehidrasi bukanlah satu keadaan kesihatan yang boleh dipandang ringan.
Jika tanda tanda dehidrasi tidak diendahkan, ia boleh menyebabkan komplikasi serius.
Anda perlu memanfaatkan tempoh seusai berbuka untuk mengambil air mengikut aturan yang ditetapkan.
Ia bagi menjamin anda mengambil sejumlah air mengikut saranan pakar walaupun terpaksa menahan diri daripada minum air pada waktu siang.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Hello Health Group tidak menawarkan nasihat perubatan, diagnosis atau rawatan.
Dehydration. (https://www.nhs.uk/conditions/dehydration/). Diakses pada 12 Mei 2020.
Effect of Ramadan Fasting on Body Water Status Markers after a Rugby Sevens Match. (https://www.ncbi.nlm.nih.gov/pmc/articles/PMC3289207/). Diakses pada 12 Mei 2020.
Effects on health of fluid restriction during fasting in Ramadan. (https://www.ncbi.nlm.nih.gov/pubmed/14681711). Diakses pada 12 Mei 2020.
Markers of hydration status. (https://www.ncbi.nlm.nih.gov/pubmed/14681707). Diakses pada 12 Mei 2020.
Hydration in sport and exercise: water, sports drinks and other drinks. (https://onlinelibrary.wiley.com/doi/full/10.1111/j.1467-3010.2009.01790.x). Diakses pada 12 Mei 2020.
11 Tanda Dehidrasi Berbahaya Semasa Puasa
Dehidrasi Semasa Hamil: Simptom dan Langkah Mengatasinya
Ditulis oleh Mohammad Nazri Zulkafli Disemak pada 10/06/2020
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.